_:ncbecaab2335b44909c70372aa00a25ebxb0
<http://schema.org/articleBody>
"Monza 30. augusta (TASR) - Trojnásobný majster sveta F1 Max Verstappen bol najrýchlejší v prvom tréningu na VC Talianska. Holandský jazdec Red Bullu dosiahol na okruhu v Monze čas 1:21,676 minúty, druhý Charles Leclerc (Ferrari) za ním zaostal o 228 tisícin sekundy. Tretí bol Brit Lando Norris na McLarene (+0,241 s).\r\n\r\nKimi Antonelli vo svojej premiére v efjednotke už po desiatich minútach havaroval a museli ho ošetrovať, podľa najnovších informácií by však mal byť 18-ročný pretekár Mercedesu a potenciálny nástupca Lewisa Hamiltona v tomto tíme v poriadku. Na trati sa po jeho náraze do bariér objavila červená vlajka."
<https://www.teraz.sk/sport/f1-prvy-trening-na-vc-talianska-v-re/819076-clanok.html?utm_source=teraz&utm_medium=organic&utm_campaign=click&utm_content=.%253Bs%2523Taliansko>